הליבה של לינוקס מבודדת את היישום הרץ ברמת מערכת ההפעלה, כולל כל התהליכים שרצים, הרשת, שמות משתמשים ומערכת הקבצים. מאז גרסה 0.9, Docker כוללת את הספרייה libcontainer אשר בה יש אפשרות להשתמש ישירות ביכולות הווירטואליזציה שסופקו על ידי הקרנל של לינוקס, בנוסף לשימוש מופשט בממשקים באמצעות libvirt, LXC ו-systemd-nspawn.
בעזרת Docker ניתן לממש על מחשב אחד מערכת שלמה, כולל כל המערך הנדרש דוגמת תקשורת עם שרת אינטרנט, מסד נתונים וכדומה, והכל בתוך Container אחד. מספר Container-ים יכולים לרוץ על מחשב אחד בו-זמנית וגם ליצור תקשורת אחד מול השני.
הארגונים המרכזיים שתרמו בשנת 2016 לפרויקט Docker היו: "The Docker Team" , Cisco, Google, Huawei, IBM, Microsoft, ו-Red Hat.
היסטוריה.
סולומון הייקס החל לתכנן את Docker בצרפת כפרויקט פנימי בחברת dotCloud. בשיתוף איתו עבדו בפרויקט אנדריאה לוזרדי ופרנסואה-אקסבייר Bourlet. ג'ף לינדסי גם הפך שותף מעורב כגוף עצמאי בפרויקט.
המערכת הוצגה לציבור לראשונה בכנס מפתחי פייתון - PyCon ב-2013.
ב-2015, פורסם מדריך על התוכנה על ידי אדריאן מוהט.
ביצוע.
כאשר פעולות מתבצעות ב־Docker, שכבות של מערכת הקבצים מאוחדות ומתועדות, כך שכל שכבה מתארת באופן מלא כיצד ליצור מחדש פעולה. אסטרטגיה זו מאפשרת למספר תהליכים לרוץ במקביל ובלי לגזול משאבים רבים.
Docker מציעה API כדי לספק אפשרות לקונטיינרים לנהל תהליכים בבידוד, כלומר בסביבה נפרדת מהסביבה בה מערכת ההפעלה פועלת.
Docker מאפשרת בקלות יחסית לכתוב קוד כלשהו ולהריץ אותו בכל סביבה תכנותית או מערכת-הפעלה בה אנו נמצאים. זאת ועוד, Docker מאפשר למערכת מחשוב שלמה לרוץ על אותה סביבה, גם אם חלק מתוכנה דורש מערכת הפעלה ייחודית ושונה, חיבורים לשרתים שונים וכדומה. במקום לבדוק שלכולם יש אותה גרסה של מסד-נתונים או אותה גרסה של שירות רשת כלשהו (שיתוף קבצים לדוגמה) או אותה גרסה של לינוקס, ניתן לאכוף את אותה סביבת עבודה לכל המפתחים בקלות. שרת יחיד או וירטואלי יכול להריץ מספר קונטיינרים בו-זמנית.
קונטיינר ב־Docker הוא מכונה שמריצה את כל מה שהמפתח צריך כדי שמערכת תפעל. למשל PHP ו-Apache או Node.js. כל המכונות מבוססות לינוקס. כל קונטיינר מוגדר עם קובץ הגדרות. אם בקובץ ההגדרות כתוב שנדרש PHP מגרסה 7 ו-apache מגרסה 2.1, Docker לוקח את קובץ ההגדרות ויוצר קונטיינר – מכונה וירטואלית שיש בה את מה שאנחנו רוצים ומוגדרת כבר עם מערכת קבצים שמתממשקת, פורט משל עצמה וכו'. וכל זה נעשה בקלות ובמהירות.
למעשה Docker יכול לקחת קובץ הגדרות ולשכפל אותו במהירות רבה למכונה או מכונות שנקראות קונטיינרים אבל בפועל לא שונות ממכונה וירטואלית. היתרון הוא שקונטיינר עולה תוך שניות בעוד שמכונה וירטואלית היא איטית הרבה יותר לפעולה. קונטיינר מוגדר בקלות באמצעות קובץ הגדרות בעוד שמכונה וירטואלית לא.
באמצעות שימוש בקונטיינרים ניתן לפשט יצירה של מערכות מבוזרות ולתת למשתמש אפשרות עבודה עם יישומים מרובים, משימות עובדים ותהליכים, ולנהל את כל סביבת העבודה באופן עצמאי על מכונה פיזית אחת או על פני מספר רב של מכונות וירטואליות.
שילוב.
Docker יכול להיות משולב עם תשתיות נפוצות רבות, בהן Amazon Web Services, Ansible, CFEngine, שף - Google Cloud Platform,I BM Bluemix ,HPE הליון, Stackato ,Jelastic ,Jenkins, Kubernetes, Microsoft Azure, OpenStack נובה, OpenSVC ,Oracle שירות ענן ו-VMware vSphere משולב קונטיינרים.
עבור Windows.
ב-15 באוקטובר 2014, הודיעה Microsoft על מנוע ה-Docker עם המהדורה הבאה של Windows Server , ותמיכה מקומית ב־Docker על מערכות שרת-לקוח ב-Windows. ב-8 ביוני 2016, מיקרוסופט הודיעה כי Docker יכול לשמש באופן מקורי ב-Windows 10 עם Hyper-V.
רכיבים.
שירות Docker מורכב משלושה חלקים:
היון צ'אנג
היון צ'אנג (정현k; נולד ב-19 במאי 1996) הוא טניסאי דרום קוריאני.
ביוגרפיה.
צ'אנג נולד בסוואן והחל לשחק טניס בגיל 6. אביו אף הוא טניסאי לשעבר שהיה למאמן טניס.
ב-2015 נבחר לשחקן המשתפר בסבב ה-ATP לאחר שזכה בארבעה טורנירי צ'אלנג'ר ופעמיים סיים שני. הוא החמיץ מספר חודשים בעונת 2016 כתוצאה מפציעה בבטנו. ב-2017 העפיל לסיבוב השלישי באליפות צרפת הפתוחה ולסיבוב השני באליפות אוסטרליה הפתוחה ובאליפות ארצות הברית הפתוחה. בנובמבר 2017 זכה בטורניר הדור הבא של סבב ה-ATP לאחר ניצחון בגמר על אנדריי אנדרייביץ' רובלב.
בתחילת 2018 רשם את הישג השיא שלו כשהעפיל לחצי גמר אליפות אוסטרליה הפתוחה בו הפסיד לרוג'ר פדרר. בדרך לחצי הגמר גבר צ'אנג בין השאר על אלכסנדר זברב ונובאק ג'וקוביץ'. בהמשך השנה העפיל לרבע הגמר בטורניר אינדיאן וולס מאסטרס ובטורניר מיאמי מאסטרס, ונכנס לדירוג 20 הטניסאים הטובים בעולם.
צ'אנג חבר בנבחרת גביע דייוויס של דרום קוריאה משנת 2014.
צ'אנג היון
דייוויד רבינוביץ
דייוויד לינקולן רבינוביץ (באנגלית: David Lincoln Rabinowitz; נולד ב-1960) הוא אסטרונום יהודי אמריקני ומדען פלנטרי. רבינוביץ היה שותף בגילוי גופים במערכת השמש החיצונית ובינם סדנה, אריס ומאקה מאקה.
ביוגרפיה.
רבינוביץ סיים תואר ראשון בפיזיקה מאוניברסיטת ייל ב-1983, ודוקטורט בפיזיקה מאוניברסיטת שיקגו.
הוא עבר במעבדה למדעי הירח ומדעים פלנטריים באוניברסיטת אריזונה, המעבדה לשדה מגנטי של כדור הארץ במכון קרנגי בוושינגטון, וב-JPL.
החל מ-1999, הוא חוקר באוניברסיטת ייל.
מחקרים ותגליות.
במהלך מחקרו הוא היה מעורב בפיתוח מצלמות CCD לגילויים של גופים קרובי ארץ וגופים בחגורת קויפר. מחקרו עזר להקטין את ההערכה לגבי מספר האסטרואידים קרובי ארץ שגודלם עולה על 1 ק"מ (מ-1,000 - 2,000 ל-500 עד 1,000)
יחד עם מייקל בראון וצ'אד טרוחיו רבינוביץ השתתף בסקר לגילוי במהלכו התגלו מספר פלוטואידים כגון סדנה, אורקוס
ואריס והירח שלו, דיסנומיה. תגליות אלו היו משמעותיות והשפיעו על ההחלטה של הIAU ב-2006 להכריז על פלוטו ככוכב לכת ננסי במקום כוכב לכת. היה מעורב בגילויו של האומיה
, אולם בעקבות המחלוקת לגבי איזה צוות גילה את כוכב הלכת הננסי, לא קיבל את הקרדיט על גילויו.
יחד עם טום גהרלס מאוניברסיטת אריזונה וצוות Spacewatch (סקר אסטרונומי לחיפוש כוכבי לכת מינוריים וכוכבי שביט) רבינוביץ גילה מספר גופים בינם
במהלך תגליות שבוצעו על ידי מצפה הכוכבים לה סילה בצ'ילה ב-2010. התגליות נעשו במשותף עם החוקרות סוזן טורטלוט ומג שוומב.
גופים שגילה.
רבינוביץ מוכר כשותף בגילויים של 30 כוכבי לכת מינוריים.
פרסים והוקרה.
האסטרואיד 5040רבינוביץ נקרא על שמו על מנת לכבד את פעילותו במסגרת תוכנית Spacewatch.
טוראנס
נישואין בכפייה
הוברטוס, נסיך פרוסיה
הוברטוס, נסיך פרוסיה (בגרמנית: Hubertus Prinz von Preußen; 30 בספטמבר 1909 - 8 באפריל 1950), היה בנו של וילהלם, נסיך הכתר של גרמניה.
ביוגרפיה.
הוברטוס נולד ב-30 בספטמבר 1909 בפוטסדאם, לוילהלם, נסיך הכתר של גרמניה ולצציליה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ואנסטסיה מיכאילובנה, הדוכסית הגדולה של רוסיה.
בשנת 1918 לאחר המהפכה הגרמנית גלה אביו להולנד, אולם הוברטוס נשאר עם אמו ואחיו בפוטסדאם, ולאחר מכן הם עברו לאחוזת המשפחה בשלזיה. בשנת 1934 התגייס הוברטוס לוורמאכט, והצטרף לרגימנט הרגלים ה-8. במהלך מלחמת העולם השנייה הוא נלחם במהלך המערכה בפולין כחלק מהדיוויזיה הממונעת ה-3, אולם בשנת 1940 נהרג אחיו הבכור וילהלם, נסיך פרוסיה במהלך המערכה על צרפת, ובהלוויתו השתתפו כ-50,000 איש, דבר שהבהיר לחברי המפלגה הנאצית שעדיין יש למלוכנים תומכים רבים בגרמניה. בעקבות כך, היטלר הוציא צו שאוסר על נסיכים מבית הוהנצולרן לשרת בצבא, ובעקבות כך עבר הוברטוס שעבר קודם לכן קורס טיס לשרת כקצין תעופה בשלזיה, עד שסולק מהצבא לגמרי בשנת 1943.
לאחר תום המלחמה איבדה משפחתו את כל אחוזות המשפחה ממזרח לאודר, ובעקבות כך עבר הוברטוס לבידינגן, שם הקים יקב אירוח שהיה בניהולו. בשנת 1950 היגר הוברטוס לדרום-מערב אפריקה יחד עם אחיו פרידריך, נסיך פרוסיה, והשתקע במארינטאל, שם היו למשפחתו אחוזות עוד מימי השליטה הגרמנית באזור, ותכנן להקים חוות צאן גדולה. אולם, ב-8 באפריל אותה שנה מת הוברטוס במפתיע בווינדהוק, כתוצאה מדלקת התוספתן, ולאחר הלווייה גדולה בווינדהוק, הוא נקבר בבית הקברות המשפחתי בטירת הוהנצולרן.
משפחתו.
ב-29 בדצמבר 1941 התחתן הוברטוס עם הברונית מריה פון הומבולדט-דאכרודן, אולם הוא התגרש ממנה בתחילת 1943.
ב-5 ביוני 1943 התחתן הוברטוס בשנית עם מגדלנה, נסיכת רויס-קסטריץ, בתם של היינריך העשרים ושישה, נסיך רויס-קסטריץ והרמינה, נסיכת שנבורג-ואלדנבורג, ממנה נולדו לו שתי בנות:
רב גדיאל נער
בספרות האגדה והקבלה, רב גדיאל נער הוא ראש ישיבה בישיבה של מעלה, בהיכל אגוז, שזכה למעמדו בשל מותו על קידוש השם בגיל צעיר. הוא היה ילד יתום בן 7 שלמד תורה במערה בשעת השמד, ובאו אויבים ומצאוהו והרגו אותו, ועלה למרום, שם מינה אותו הקב"ה לראש ישיבה. מן המדרשים המוכרים לנו, לא ברור לאיזו תקופה מיוחס הסיפור.
המקור העיקרי לסיפור הוא בשולחן ערוך האר"י, ואחר כך הובא גם כן בספר "חמדת ימים" וכן הובא בספר "אוצר מדרשים".
בחייו ובגן עדן.
רב גדיאל נער נולד לאב צדיק בימי גזרת שמד והתייתם מאביו עוד לפני לידתו ואמו נפטרה בלידתו.
כשהיה בן שבע, בזמן שהסתתר במערה ולמד תורה, באו אויבים ומצאו אותו, הרגו אותו וביתרו את גופתו, ועלתה נשמתו למרום.